|  |  |
| --- | --- |
| logo-dokumentumokhozÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13.  |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2020. július 16. napi soron következő *nyílt* ülésére**

|  |  |
| --- | --- |
| **Tárgy:** | **Ábrahámhegy Pinty utca szabályozása, telekalakítási eljárásról II.** |
| **Előterjesztő:** | Vella Ferenc Zsolt polgármester |
| **Előkészítő:** | Gyimesi Mónika műszaki-igazgatási ügyintéző |
| **Melléklet:** | földmérési árajánlat  |
| **Meghívott:** | --- |
| A döntés meghozatala **egyszerű többséget** igényel.*A határozati javaslatot törvényességi szempontból megvizsgáltam: Wolf Viktória jegyző* |

**Tisztelt Képviselő-testület!**

Ábrahámhegy Község Önkormányzata Képviselő-testületének 2020. február 13. napján az „Ábrahámhegy, Pinty utca szabályozása” napirend tárgyában elrendelte az Ábrahámhegy 385/2, 379, és 394/3 helyrajzi számú ingatlanokra vonatkozó földmérési munkarész tekintetében árajánlat bekérését, továbbá elrendelte a kérelmező, és érintett ingatlantulajdonosok tájékoztatását.

A Badacsonytomaji Közös Önkormányzati Hivatal illetékes ügyintézője a tárgyi ingatlanok vonatkozásában ajánlatkérőt küldött ki, melyre 1 db árajánlat érkezett. Az árajánlat 223.300,- Ft összegű, mely tartalmazza a terepi állapot felmérését, telekcsoport újra osztási dokumentáció elkészítését, átadását záradékolásra, új telekhatár pontok kijelölését a természetben, telekalakítási helyszínrajz készítését, a záradékolt vázrajzok átadását a megrendelőnek, továbbá a földhivatali eljárási díjakat.

A telekalakítási eljárás lebonyolítása, továbbá az ingatlan-nyilvántartásban történő átvezetés után az ingatlanok tulajdoni jogának rendezése a tulajdonosok döntése alapján szerződéses jogintézmény keretein belül történik. Amennyiben a Képviselő-testület az Ábrahámhegy 379 és 394/3 helyrajzi számú ingatlanok telekalakítási eljárás során megosztott ingatlanrészének megvételéről határoz, értékbecslés elkészíttetése előzi meg a folyamatot. A vételár tekintetében az értékbecslésben – külső szakértő által – meghatározott ár az irányadó.

Tájékoztatom a T. Képviselő-testületet, hogy a telekalakítással érintett ingatlanrészek megvásárlását követően csak jogilag – ingatlan-nyilvántartásilag - kerül rendezetté a Pinty utca helyzete, ezután kerülhet csak sor az érintett közterület, és magánterületek természetbeni rendezésére (út kialakítása-, és szélesítése, közművek áthelyezése, és ehhez kapcsolódó eljárások lebonyolítása stb.). A tárgybani közterület szélességének, és a szabályozási tervben történő szabályozás megvalósítása jelentős többletkiadást jelent az önkormányzat számára. A tárgyi ingatlanok vonatkozásában indokolt volna olyan döntést hozni, melyben a tárgybani engedélyezés, és kivitelezés együtt valósul meg.

Kérem a T. Képviselő-testületet, hogy az előterjesztést megvitatni és a határozati javaslatot elfogadni szíveskedjen.

Ábrahámhegy, 2020. július 1.

 Tisztelettel:

|  |  |
| --- | --- |
|  | **Vella Ferenc Zsolt**polgármester |

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(VII.16.) HATÁROZATA**

**Ábrahámhegy Pinty utca szabályozása, telekalakítási eljárásról II.**

**Ábrahámhegy Község Önkormányzatának Képviselő-testülete**

1. **az *„Ábrahámhegy Pinty utca szabályozása, telekalakítási eljárásról II.”* tárgyban készített előterjesztést megismerte.**
2. **az Ábrahámhegy 385/2, 379, és 394/3 helyrajzi számú ingatlanok földmérési munkarészére beérkezett árajánlat alapján a tárgyi telekalakítás vonatkozásában az önkormányzat 2020. évi költségvetésében erre fedezetet (előirányzatot) nem biztosít forráshiány okán.**
3. **felkéri Vella Ferenc Zsolt polgármestert, hogy a kérelmezőt és az érintett tulajdonosokat értesítse a döntésről.**

**Határidő: elfogadásra azonnal**

**Felelős: Vella Ferenc Zsolt polgármester**

**Gyimesi Mónika műszaki-igazgatási ügyintéző**

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(VII.16.) HATÁROZATA**

**Ábrahámhegy Pinty utca szabályozása, telekalakítási eljárásról II.**

**Ábrahámhegy Község Önkormányzatának Képviselő-testülete**

1. **az *„Ábrahámhegy Pinty utca szabályozása, telekalakítási eljárásról II.”* tárgyban készített előterjesztést megismerte.**
2. **a tárgyi ingatlanok vonatkozásában az esetben, ha az érintett magántulajdonú ingatlantulajdonosok vállalják az árajánlatban szereplő 223.300,- Ft összegű telekalakítási eljárás lefolytatását, és annak költségének előzetes megfizetését, a földmérési munkarészek megrendelése iránt intézkedik.**
3. **felkéri a Badacsonytomaji Közös Önkormányzati Hivatal illetékes ügyintézőjét, hogy nyilatkoztassa meg az érintett ingatlantulajdonosokat a tárgyi ingatlanok szabályozási terv szerinti kialakításának vonatkozásában.**
4. **felkéri Vella Ferenc Zsolt polgármestert, hogy a kérelmezőt és az érintett tulajdonosokat értesítse a döntésről.**

**Határidő: elfogadásra azonnal**

**Felelős: Vella Ferenc Zsolt polgármester**

**Gyimesi Mónika műszaki-igazgatási ügyintéző**